b'\n_START_ARTICLE_\nPsevdorazbora\n_START_SECTION_\nOpis\n_START_PARAGRAPH_\nPsevdorazbora je majhna riba, dolga med 8 in 8,5\xc2\xa0cm (izjemoma tudi do 11\xc2\xa0cm). Na prvi pogled je podobna zeleniki ali rde\xc4\x8deoki. Ima podolgovato, rahlo splo\xc5\xa1\xc4\x8deno telo, ki je v prvi polovici nekoliko dvignjenjo. Hrbet te ribe je temno rjave barve, ostali deli telesa pa so srebrne barve. Po sredini bokov poteka od vrha ust do repne plavuti temnej\xc5\xa1a proga. Plavuti so rumenkaste barve, po hrbtni in predrepni plavuti se pojavljajo temnej\xc5\xa1e pege. Samci imajo pod o\xc4\x8dmi \xc5\xa1tevilne izrastke, na \xc4\x8deljustih pa drobne ro\xc5\xbeevinaste tvorbe. Psevdorazbore imajo relativno majhno glavo z velikimi o\xc4\x8dmi in izrazito nadstojnimi usti._NEWLINE_Ribe \xc5\xbeivijo do 4 leta, spolno pa dozorijo \xc5\xbee v prvem letu starosti. Drstijo se od za\xc4\x8detka junija do za\xc4\x8detka avgusta, samica pa odlo\xc5\xbei okoli 3.000 iker na kamenje ali na veje, vendar ne vseh naenkrat. Ikre do izvalitve \xc4\x8duva samec._NEWLINE_Psevdorazbore se hranijo z mikroorganizmi, li\xc4\x8dinkami vodnih \xc5\xbeu\xc5\xbeelk in z nekaterimi rastlinami, ob\xc4\x8dasno pa napada in grize tudi druge ribe.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nPsevdorazbore \xc5\xbeivijo v teko\xc4\x8dih in stoje\xc4\x8dih vodah, njihova domovina pa je Azija, kjer je avtohtona v nekaterih toplej\xc5\xa1ih vodah in rekah, ki se izlivajo v \xc4\x8crno morje. Raz\xc5\xa1irjena je tudi na Japonskem, Kitajskem, v Koreji, na Tajvanu, pa tudi v pore\xc4\x8dju Amurja, Suifuna, Tumen-ula, Yaluja ter Liaa._NEWLINE_Od tam so to ribjo vrsto razneli tudi drugam po svetu, v Sloveniji pa so jo prvi\xc4\x8d izsledili leta 1986, ko so en primerek ujeli v potoku Jasenek, ki se izliva v Hudinjo. Danes poseljuje ribnike pri Ra\xc4\x8dah in \xc4\x8cate\xc5\xbeu, ter mrtvice v okolici Gornje Radgone. Nekaj primerkov so ulovili tudi v Vipavi. Najdena je bila tudi v Borov\xc5\xa1kem ribnku pri Ptuju._NEWLINE_Je izjemno agresivna riba, ki med ribogojci ni priljubljena. Nima nobene gospodarske vrednosti.'